CELEX: C2005/217/42
Language: sk
Date: 2005-09-03 00:00:00
Title: Rozsudok Súdneho dvora (piata komora) zo 14. júla 2005 vo veci C-79/05: Komisia Európskych spoločenstiev proti Talianskej republike (Nesplnenie povinnosti členským štátom — Nariadenie (ES) č. 2037/2000 — Látky, ktoré poškodzujú ozónovú vrstvu — Neprebratie v stanovenej lehote)

3.9.2005   
            
            
               SK
            
            
               Úradný vestník Európskej únie
            
            
               C 217/22
            
         
      ROZSUDOK SÚDNEHO DVORA
   
   (piata komora)
   zo 14. júla 2005
   vo veci C-79/05: Komisia Európskych spoločenstiev proti Talianskej republike (1)
   
   (Nesplnenie povinnosti členským štátom - Nariadenie (ES) č. 2037/2000 - Látky, ktoré poškodzujú ozónovú vrstvu - Neprebratie v stanovenej lehote)
   (2005/C 217/42)
   Jazyk konania: taliančina
   Vo veci C-79/05, Komisia Európskych spoločenstiev (splnomocnení zástupcovia: U. Wölker a A. Aresu) proti Talianskej republike (splnomocnený zástupca: I. M. Braguglia, za právnej pomoci G. Fiengo), ktorej predmetom je žaloba o nesplnenie povinnosti podľa článku 226 ES podaná 17. februára 2005, Súdny dvor (piata komora), v zložení: predsedníčka piatej komory R. Silva de Lapuerta (spravodajkyňa), sudcovia C. Gulmann a J. Klučka, generálny advokát: P. Léger, tajomník: R. Grass, vyhlásil 14. júla 2005 rozsudok, ktorého výrok znie:
   
               1.
            
            
               Talianska republika si tým, že v stanovenej lehote neprijala všetky uskutočniteľné bezpečnostné opatrenia na zabránenie a minimalizáciu úniku kontrolovaných látok, najmä pokiaľ ide o povinnosť každoročne kontrolovať, či došlo alebo nedošlo k úniku z pevne zabudovaných zariadení so zásobou chladiacej tekutiny viac ako 3 kg, nesplnila povinnosti, ktoré jej vyplývajú z nariadenia Európskeho parlamentu a Rady (ES) č. 2037/2000 z 29. júna 2000 o látkach, ktoré poškodzujú ozónovú vrstvu.
            
         
               2.
            
            
               Talianska republika je povinná nahradiť trovy konania.
            
         
      (1)  Ú. v. EÚ C 93, 16.4.2005